گەشتی فڕۆکەی پزیشکیی ٠٥٦

گەشتی فڕۆکەی پزیشکی ٠٥٦ فڕۆکەیەکی فریاگوزاری نەخۆش بوو کە لە فڕۆگەی نیۆئیست فیلادێلفیا بەرەو فڕۆگەی نیشتمانیی تیخوانا دەفڕی، بە پلانی وەستانێکی کاتیی بۆ پڕکردنەوەی سووتەمەنی لە فڕۆگەی نیشتمانیی سپرینگفیڵد-برانسۆن. لە ٣١ی کانوونی دووەمی ٢٠٢٥، فڕۆکەی لێرجێت ٥٥ کە لەلایەن کۆمپانیای فریاگوزاری نەخۆشی فڕۆکەیی بەڕێوەدەبردرا، لە نزیک نیۆئیست فیلادێلفیا لە ویلایەتی پێنسلڤانیا، کەمێک دوای ھەڵخستن، تووشی کارەساتی کوشندە بوو و ھەموو ئەندامانی نێو فڕۆکەکەی گیانیان لێ دەستێندرا.

شەش کەس، کە لەوانە نەخۆشێکی گەنجی مێینە و دایکی بوون، لەناو فڕۆکەکەدا بوون. فڕۆکەکە لە کاتی ڕووداوەکەدا بەر چەندین بینا و ئۆتۆمبێل کەوت، کە بووە ھۆی بڵاوبوونەوەی ئاگر و تەقینەوە، و کوشتنی یەک کەس لەسەر زەوی.

 پێشینە 
زانیارییە کەشناسییە نێوخۆییەکان کە لەلایەن خزمەتگوزاری کەشوھەوای نیشتمانیییەوە تۆمارکراون ئاماژەیان بە بوونی بارانێکی سووک و بارودۆخێکی تەماوی و بەرچاوتەنگ کردووە، ھەروەھا بایەکی ٣٠ میلی لە کاتژمێرێکدا (٥٠ کم/کاتژمێر) کە تەنھا پێش کاتژمێر ٦ی ئێوارە تۆمارکراوە لە فیلادێلفیا.

 سەرچاوەکان